#vgdigitaleliv: Sjekk hvor mange selfies de tok på én kveld!
Det er ingen tvil om at smarttelefonene og sosiale medier påvirker hverdagen vår. Men hvordan påvirker det festene våre, og de sosiale sammenkomstene?* Det er ti år siden Facebook ble startet av Mark Zuckerberg. 26. september 2006 ble nettstedet åpnet for alle med gyldig e-postadresse i Norge. * For syv år siden lanserte Apple iPhone. Den førte til at bruken av sosiale medier og smarttelefoner har tatt helt av. * Mobiltelefonen har blitt inngangsporten til sosiale medier. * En av tre nordmenn over 18 år sjekker sosiale medier fem eller flere ganger daglig, viser en fersk undersøkelse InFact har gjennomført for VG. * VG har i en serie artikler sett på hvordan det nye digitale livet har påvirket vår hverdag - og hvordan vi forholder oss til familie, venner og arbeidskolleger. Hvordan har dette påvirket deg? #vgdigitaleliv Kilder: Ipsos, Facebook Newsroom, LinkedIn Press Center, Instagram Press, Twitter. VG fikk være med på en studentfest i Ås for å få et innblikk i hvordan sosiale medier og telefonen blir brukt på sosiale sammenkomster - og hva ungdommene tenker om det. Fra start til slutt hadde sosiale medier en viktig rolle i denne festen på ulike måter. Sammenkomsten ble planlagt på Facebook, og festbildene ble delt på Instagram. I løpet av kvelden ble 18 bilder (for det meste selfies) fra festen blitt delt på Instagram. Dette i tillegg til deling på andre sosiale medier. Tar du og vennene dine selfie sammen?Send inn deres bilde HER! - Jeg prøver å bruke så lite tid som mulig på mobilen på fest. Men vi tar jo bilder med Snapchat, og legger ut bilder på Instagram fra festen. Det er jo koselig for dem som ikke er her å vite hva vi driver med, sier Stian Rostad (23), til VG. Han var blant studentene på festen. 23-åringen fortsetter: - Jeg la ut et festbilde på Instagram i sted. Jeg har faktisk bare fått seks «likes» på det. Jeg pleier å få rundt ti, så det er litt trist, sier 23-åringen.Videre forklarer han at de han ser på som ekte venner sjelden trykker på «liker»-knappen. - Hvorfor betyr det noe at de mindre gode vennene liker oppdateringen din? - Det er nettopp det som er greia med sosiale medier; du vil få respons på det du driver med. Du får en boost av å vite at andre mennesker setter pris på det du gjør. Jo flere «likes» - desto bedre humør blir jeg i. Å like er på en måte som å si «så fine klær du har på deg i dag».Student Julie Sande (20) var også blant festdeltagerne. Hun sier at det kan bli for mye smarttelefon-bruk på fest. - Hvis det er klein stemning, og man ikke kjenner så mange, er det lett å bare ta opp telefonen. Men et sted går grensen. Man surfer ikke på mobilen mens man er ute og spiser. Man er ikke sosial når alle sitter på hver sin telefon, sier 20-åringen til VG. - Har du fått flere eller færre venner som følge av sosiale medier? - Det er det litt vanskelig å svare på. Men det har blitt lettere å holde kontakt i alle fall. Når jeg hadde en venninne i USA var det lettere å prate sammen, sier 20-åringen. Hvordan har bruken av smarttelefoner og sosiale medier påvirket deg?Fortell din historie! #vgdigitaleliv
VG ble med en gjeng Ås-studenter på fest. Digital fest- med Instagram-filter, selfies og likes.